KENSINGTON TEMPLE Hengen viisaus
COLIN DYE: TOIMIMINEN USKON HENGESSÄ. HENGEN VIISAUS.
Jaak. 1:2―8: -
"Veljeni, pitäkää pelkkänä ilona, kun joudutte moninaisiin kiusauksiin, -
tietäen, että teidän uskonne kestäväisyys koetuksissa -
saa aikaan kärsivällisyyttä. Ja kärsi- vällisyys tuottakoon täydellisen teon, -
että te olisitte täydelliset ja eheät ettekä missään puuttuvaiset.
Mutta jos joltakin teistä puuttuu viisautta, anokoon sitä Jumalalta, -
joka antaa kaikille alttiisti ja soimaa- matta, niin se hänelle annetaan.
Mutta anokoon uskossa, ollenkaan epäilemättä; -
sillä joka epäilee, on meren aallon kaltainen, jota tuuli ajaa ja heittelee.
Älköön sellainen ihminen luulko Herralta mitään saavansa, -
kaksimielinen mies, epävakainen kaikilla teillään."
Miten toimimme uskon Hengessä? Mikä paikka siinä on viisaudella?
Oletko ollut tilanteessa, jossa et ole aivan varma siitä, mitä tapahtuu?
Se voi liittyä olosuhteisiin tai johonkin saamasi profetiaan.
Ajattelet: "En oikein tiedä, onko tämä lähtöisin minusta, -
Jumalasta vai paholaisesta."
Kuulostaako tutulta? Me tarvitsemme viisautta.
Kuvitellaan, että olet anonut palkankorotusta tai ylennystä.
Uskot sen olevan tavoiteltava asia.
Uskot, että siinä työpaikassa pysyminen on Jumalan tahto.
Mutta se viipyy.
Mietit: "Mikä tässä on? Yritätkö sanoa jotain, Jumala? Onko aika siirtyä?"
Tai: "Paholainen, yrität riistää minulta siunaukseni.
Olet varas, valehtelija ja tuhooja. Tallaan sinut Jeesuksen nimessä!"
Tai ehkä olet pohdiskeleva: "Miksi haluan tätä?
Onko tämä vain minun omaa tahtoani?"
Me tarvitsemme viisautta, jotta osaisimme erottaa, mitä tehdä, -
etenkin vaikeissa tilanteissa.
Sanon nyt jotain, joka pitää nähdä asiayhteydessään.
"Jumalan tahtoa ei tiedä yksin raamatunjakeiden perusteella."
Kuuntele tarkasti. Jos sen irrottaa asiayhteydestä, se menee vikaan.
Totta kai Jumalan tahto ilmoitetaan Raamatussa.
Mutta Jumalan tahdon ytimeen ei pääse käyttämällä ainoastaan jakeita.
Täytyy tuntea jakeen asiayhteys. Pitää tuntea jakeen asiayhteys katkelmassa,
katkelman asiayhteys luvussa, luvun asiayhteys kirjassa -
ja kirjan asiayhteys Raamatussa. Pitää tuntea Jumalan koko kertomus.
Miten sen saa selville? Kuulit aamulla. Liity raamattukouluumme.
Osallistu kello viiden raamattutunnille.
Tai ilmoittaudu kursseillemme, -
jotka on jaettu niin, että ne sopivat jokaisen aikatauluun.
Ja tietysti opi tuntemaan Jumala henkilökohtaisesti.
Opi tuntemaan Raamattu. Tutustu koko kertomukseen ja kuvaan.
Selvitä, miten kaikki päättyy.
Se päättyy siihen, että kaikki Jumalan siunaukset ja lupaukset täyttyvät.
Saamme niistä esimakua täällä. Siihen olemme matkalla.
Kaikki päättyy Jumalan kirkkauteen, halleluja.
Kun löydät raamatunkohdan, joka sopii tilanteeseesi -
ja jonka haluat toteutuvan elämässäsi, pyydä Jumalalta viisautta.
"Pyhä Henki, mikä on tämän paikka siinä työssä, jota teet elämässäni?
Miten tämä sopii ajoitukseesi, aikakauteesi ja työhösi elämässäni?
Mikä on tämän paikka työssäsi ja suunnitelmassasi elämässäni?"
Jumalan Sanan lupausten toteutumisen täytyy aina sopia -
Jumalan kokonaistarkoitukseen ja -suunnitelmaan elämässäni.
Tarvitsemme siihen viisautta.
Erämaakiusauksissa Jeesus toimi viisauden Hengessä.
Muistamme siitä katkelmasta ja viimekertaisesta saarnastani, -
että Jeesus vastasi Jumalan Sanalla. Huomasitko tai muistatko tekstistä?
Jeesus vastasi kiusauksiin kolme kertaa sanomalla: -
"Kirjoitettu on". Jumalan Sana.
Mutta Hän puhui myös uskon Hengessä, ei vain uskon sanassa.
Uskon Henki tarkoittaa Jumalan Sanan käyttämistä -
Pyhän Hengen tahdon, mielen ja voiman mukaisesti.
Tänään näemme, että siinä on vielä toinenkin ulottuvuus, viisaus.
Jeesus toimi Pyhän Hengen viisaudessa.
Niinpä Jaakob sanoo, -
että uskonne koetus saa aikaan jotain.
Se saa aikaan kärsivällisyyttä. Kykyä mennä eteenpäin, -
kun on vaikeaa ja kun Jumala ei näytä vastaavan rukouksiin.
Kun Hän ei näytä antavan meille lupaa ja valtaa puhua olosuhteillemme, -
niin että ne välittömästi järjestyisivät meitä tyydyttävään tilaan.
Jaakob sanoo: "kärsivällisyys tuottakoon täydellisen teon".
Uskon koetus tuottaa jotain.
Meidän pitää pyytää viisautta. "Jumala, osoita, mitä olet tekemässä.
Mitä yrität saada aikaan minussa? Mikä on tarkoituksesi?"
Siinä viisaus astuu kuvaan.
Kun lukee Jeesuksesta kiusauksissa ja koko Uudessa testamentissa, -
Hän ei ikinä vaatinut Isältä asioita.
"Oletko unohtanut, kuka olen? Olen Sinun rakas Poikasi!
Tee jo jotain. Alan saada tästä tarpeekseni."
Huomasitko, että erämaakiusauksissa Jeesus ei pyytänyt Isältä mitään?
Sen sijaan Hän toimi Hengen viisaudessa.
Hän tunsi Isän tahdon, ja Hänen aseenaan oli Sana.
Hän antautui suunnitelmalle -
ja virtasi Isän suurempien tarkoitusten mukana.
Ennen kaikkea Jeesus ei hätiköinyt Jumalan Sanan suhteen.
Kerron esimerkin.
Eräs ihminen todisti Marseillen tietyllä alueella, -
jossa asui paljon maahanmuuttajia.
Hän puhui Jeesuksesta. Kuulijat olivat raivoissaan.
Esiin astui noin 12-vuotias tyttö. Hänellä oli valkaisuainepullo.
"Juo tämä. Raamatussasi sanotaan, ettei mikään kuolettava koske sinuun."
Todistaja vastasi: "Raamattu sanoo myös: Älä kiusaa Herraa, Jumalaasi."
Kuvittele, miten tyhmää se olisi kysymättä Jumalalta, -
ilmestyykö Hän tilanteessa sillä lailla.
Jos juo valkaisuainetta ilman Pyhää Henkeä, -
sisuskalut tulevat enemmän kuin puhtaaksi.
Usein paholainen yrittää saada meidät hätiköimään -
ja toimimaan tyhmästi.
Se vetoaa jopa selviin raamatunpaikkoihin.
Usein kyse on hätiköimisestä.
Jokaisessa kiusauksessa kyse oli siitä, -
että Jeesusta yritettiin saada -
hankkimaan ennen aikojaan jotain, mikä kuului Hänelle.
Kaikki, mitä paholainen yritti saada Hänet tekemään, -
oli Jeesuksen oikeus Jumalan Poikana.
Kivien muuttaminen leiväksi. Hänellä oli oikeus saada ravintoa -
paastottuaan 40 päivää.
Hänen kehonsa oli nälkiintymisen tilassa.
Se lähetti voimakkaita viestejä: "Syö tai muuten kuolet."
Jeesus olisi voinut oikeuttaa jokaisen kiusauksen.
Mutta Hän ei suostunut menemään Isän tarkoitusten edelle.
Jokaisen raamatunkohdan täyttymisellä on oma aikansa.
Usein menemme syvälle metsään, -
jos yritämme saada ennen aikojamme sen, minkä Jumala haluaa antaa.
Suurinta kärsivällisyyttä on tietää, -
mikä ero on sanoilla "nyt" ja "sitten".
Nyt meillä ei ole kaikkea. Meillä on Kristus.
Nyt meillä on koetuksia. Nyt elämme rikkinäisessä maailmassa.
Mutta sitten pääsemme Jumalan valtakunnan kirkkauteen.
Tapaamme laulaa vanhaa virttä: "Nyt risti ja taisto.
Sitten täydellinen päivä."
Sekoitamme käsitteet "nyt" ja "sitten" keskenään.
Niiden välillä on iso ero.
Silti Jumala on varannut sinulle siunauksia, -
joita voit nauttia ja kokea jo nyt.
Jos suhtaudut siihen kypsymättömästi ja epäviisaasti, -
asenteesi on "mulle kaikki heti".
Pyhä Henki sanoo: "Ei. Luota Isän ajoitukseen."
Antaudu tapaan, jolla Isä haluaa sinun saavan asiat.
Opi tuntemaan Jumalan aikataulu.
Muistatte ensimmäisen kiusauksen. "Koska olet Jumalan Poika, -
käske näiden kivien muuttua leiviksi. Sinun on nälkä. Ansaitset ruokaa.
Etenkin Sinä, Jumalan Poika. Muuta kivet leiviksi."
Tiedätkö? Oli olemassa ilmestys, johon Jeesuksella oli jo pääsy.
Se olisi oikeuttanut kivien muuttamisen leiviksi.
Tuo ilmestys olisi pian muuttuva Raamatun tekstiksi Matt. 7:9―11:ssä.
Muistatko Vuorisaarnasta? Jeesus sanoo: "kuka teistä on se ihminen, -
joka antaa pojallensa kiven, kun tämä pyytää häneltä leipää".
"Jos minun poikani pyytäisi leipää, en antaisi hänelle kiveä..."
Jae 11: "Jos siis te, jotka olette pahoja, osaatte antaa lapsillenne -
hyviä lahjoja, kuinka paljoa ennemmin teidän Isänne, joka on taivaissa, -
antaa sitä, mikä hyvää on, niille, jotka sitä häneltä anovat!"
Jeesus olisi voinut sanoa: "Isä, muistatko ilmestyksen isistä, -
kivistä ja leivistä? Kyllä isä antaa pojalleen leipää, ei kiviä.
Jos kerran maallinenkaan isä ei anna kiviä, kun pyytää leipää, -
niin tokihan taivaan Isä antaa leipää eikä kiviä?"
Hän olisi voinut sanoa niin.
On helppoa vääntää raamatunjakeita omien halujemme mukaisesti.
Toinen kiusaus oli, -
kun paholainen asetti Jeesuksen pyhäkön harjalle ja sanoi: -
"Heittäydy tästä alas, sillä on mahtavia jakeita, joita voit käyttää nyt.
'Hän antaa enkeleilleen käskyn sinusta' -
ja 'He kantavat sinua käsillänsä, ettet jalkaasi kiveen loukkaisi'.
Et saa naarmuakaan.
Tämä on lupaus Jumalan pojille eli Sinulle, Jumalan Poika."
Sellainen jae oli olemassa.
Ja se pitää paikkansa. Jumala suojelee meitä.
Jeesusta suojeltiin yhä uudelleen.
Kukaan ei voinut koskea Häneen ennen Isän asettamaa aikaa.
Häntä tultiin pidättämään. Yritettiin sysätä jyrkänteeltä. Hän livahti heiltä.
Isä suojeli Häntä.
Kun Hänet annettiin ristinkuolemaan, sekin meni Isän järjestyksen mukaan.
Jumala täytti Raamatun lupauksen: "Et anna hurskaasi nähdä kuolemaa".
Jumala pelasti Hänet ulos kuoleman keskuudesta.
Se oli tosi lupaus, mutta Jeesus tiesi, -
ettei ollut Isän asettama aika eikä tapa, siitä huolimatta, -
että Hänellä oli syvä kaipuu ilmestyä Israelille.
Ei ollut Isän tahto, että tämä raamatunpaikka täyttyisi -
tällä tavalla tässä ajankohdassa.
Vain viisaus pystyi sen ilmoittamaan.
Lisäksi Hän ei halunnut koetella Isää.
Jumalan koetteleminen on aina julkeaa, -
paitsi kolmessa raamatunkohdassa, joissa Jumala kutsuu koettelemaan.
Kun Jumala kutsuu siihen, asia on eri.
Kun itse päätämme koetella, ei hyvä, mutta kun Jumala kutsuu, asia on eri.
Tapauksia voi olla useampiakin, mutta itse näen helposti kolme, -
jossa Jumala kehottaa koettelemaan itseään.
Ensimmäinen on Ps. 34:8.
Siinä Jumala tahtoo meidän koettelevan itseään kokeilemalla.
"Maistakaa ja katsokaa, kuinka Herra on hyvä.
Autuas se mies, joka häneen turvaa!"
Tässä kokeillaan, onko Jumala todella se, joka Hän sanoo olevansa, -
ja riittääkö Hän todella.
Jokainen Jumalan kutsu koettelemaan -
on sen tutkimista, että Jumala riittää.
Hän lupaa itsensä, ja Hän riittää.
Kyse ei ole siitä, että pitää saada hyvä elämä ja kaikki haluamansa.
Kyse on siitä, että Jeesus riittää. Raamattu: Maistakaa ja katsokaa, -
miten tyydyttävä olen. Hieno tapa koetella Jumalaa. Hän kutsui siihen.
Kyse on sen osoittamisesta, että Jumala riittää.
Ettemme tarvitse niitä muita asioita, joita ilman emme usko pärjäävämme.
Toinen kutsu liittyy kymmenyksiin.
Siinä koetellaan valtakuntaan investoimista.
Mal. 3:10: "Tuokaa täydet kymmenykset varastohuoneeseen, -
että minun huoneessani olisi ravintoa ja siten koetelkaa minua..."
Koetelkaa minua tässä asiassa.
"...totisesti minä avaan teille taivaan akkunat -
ja vuodatan teille siunausta ylenpalttisesti."
Tässä katkelmassa sanotaan, että kun pidätätte sen investoinnin, -
jota olen pyytänyt teiltä valtakuntaani, te ryöstätte minulta.
Mutta lisäksi Hän sanoo selvästi, -
että ette ryöstä ainoastaan Häneltä, mikä on pahinta, vaan myös itseltänne
"Koetelkaa minua. Investoikaa Jumalan asioihin."
Ei vain rahaa, vaan myös aikaa, lahjoja ja energiaa.
Rakkautta, sitoutumista ja rahaa. Niin näette jotain.
Teille tapahtuu jotain. Näette sitä, mitä eniten arvostatte.
Katselette sitä ja suhteenne minuun kasvaa, sillä teette sen minulle.
Ette anna saadaksenne jotain vaan annatte ja investoitte -
löytääksenne todelliset rikkaudet ja todellisen hyvinvoinnin elämässänne.
Jumalan tunteminen ja omaaminen on parasta. Kaikkein palkitsevin kokemus
Ja siunaukset seuraavat sitä, -
niin kuin Jumala valitsee eikä niin kuin me vaadimme.
Viimeinen koettelu, jonka luen, on Room. 12:2:ssa, -
että Hänen tahtonsa on paras.
Jumalan kokeminen, investoiminen valtakuntaan -
tai kuuliaisuus Jumalan tahdolle on yhden asian koettelemista: -
Jumala riittää. Hän on ainoa, joka voi tyydyttää.
Room. 12:2: "Älkääkä mukautuko tämän maailmanajan mukaan, -
vaan muuttukaa mielenne uudistuksen kautta, -
tutkiaksenne, mikä on Jumalan tahto, -
mikä hyvää ja otollista ja täydellistä."
Raamattu sanoo tässä, että voi tutkia, että Jumalan tie on paras, -
kokeilemalla ja huomaamalla sen itse.
Ensin pitää tehdä päätös: -
"Kiellän oman mielihyvän ja oman tyydytyksen tavoittelun.
En ryhdy nälkälakkoon kunnes Jumala antaa, mitä haluan.
Virtaan Jumalan tahdon mukana. Olen kuuliainen Jumalalle."
Kun teet niin, olet siitä tosi iloinen ― jonkin ajan päästä.
Jos puhutaan totta, alussa se ei tunnu kovin hyvältä.
Joutuu kieltäytymään lihan himoista, jotka sanovat: -
"Tahdon välitöntä tyydytystä. Antakaa minulle onni heti!
Pyhyys voi odottaa. Menemme joka tapauksessa taivaaseen."
Jumala sanoo: "Ei. Alussa se ei tunnu mieluisalta vaan kivuliaalta.
Mutta ajan myötä tapahtuu jotain, ja sanot: "Olen iloinen, että tottelin.
Olen iloinen, että tein mitä Jumala käski. Nyt voin todistaa, -
että Jumalan tahto on hyvä, otollinen ja täydellinen.
Jumalan tie on paras." Koetelkaa minua, Jumala sanoo.
On oikein koetella Jumalaa, jos Hän kutsuu siihen -
ja jos se on yhtäpitävä kutsun kanssa. Paholaisen torjuminen -
ja Jumalan tahdon hyväksyminen on sen uskomista, että Hän riittää -
ja että Hän on kyllin viisas antaakseen meille sitä, mitä tarvitsemme -
juuri oikeaan aikaan.
Hän toimii korkeamman suunnitelman mukaan.
Raamattu on täynnä ihmeellisiä lupauksia.
Uskon, että kun Jeesus kuoli ristillä, -
Hän takasi nuo kaikki lupaukset meille.
On helppoa tulla Jumalan siunaamaksi. Hän on jo tehnyt sen.
On helppoa saada hyviä asioita Jumalalta. Hän haluaa antaa.
Jeesus takasi kaiken ristillä. Silloinkin, kun näyttää, -
että Hän pidättää jonkin aivan pikkuruisenkin siunauksen, -
voimme iloita ja sanoa: "Mahtavaa!"
Miksi se on mahtavaa? Koska Jumala haluaa vastata niin paljon, -
että jos näyttää tapahtuvan jotain muuta, se on lupaus, -
että Jumala aikoo tehdä jotain suurempaa, parempaa -
ja loistokkaampaa kuin alkuperäinen pyyntö.
Kolmas kiusaus: "Lankea maahan ja kumarra minua", paholainen sanoi.
"Saat maailman valtakunnat ja niiden loiston."
Tämäkin oli kiusaus mennä Jumalan suunnitelman edelle.
Ottaa oikotie. "Mene tätä kautta. Pääset perille nopeammin."
Et voi ohittaa elämää, jonka Jumala on sinulle kartoittanut.
Et voi valita helppoa tietä. Ei ole helppoa tietä.
Se on oikotie katastrofiin, sillä ristiä ei voi ohittaa, jos haluaa kruunun.
Sitä saatana sanoi: "Kumarra minua niin saat kaiken menemättä ristille.
Rakkaasi, jotka tulit pelastamaan, menevät helvettiin, mutta sinä säästyt.
Jeesus sanoi: "Ei. En tee sitä niin.
Kumarran Jumalaa, olipa hinta mikä tahansa.
Valitsen Jumalan tien, sillä Jumala, Isä on rakkauteni.
Näytän maailmalle, miten paljon Isää rakastan.
Teen tämän, koska Hän kutsui. Sovimme näin. Tämä on suunnitelma.
En aio yrittää saada kruunua ilman ristiä."
Raamattu sanoo, että Jeesus kärsi meidän edestämme lihassa -
ja että meidänkin pitää ottaa aseeksemme sama asenne -
ja seurata Häntä ottamalla ylle oma ristimme.
1. Piet. 4:1:ssä Pietari käyttää erinomaista logiikkaa.
"Koska siis Kristus on kärsinyt lihassa, -
niin ottakaa tekin aseeksenne sama mieli -
sillä joka lihassa kärsii, -
se lakkaa synnistä".
Mielenkiintoista. Voisiko olla, että yksi pääasiallisimmista tavoista, -
joilla Jumala käyttää kärsimystä elämässämme, -
on vieroittaa meidät epäkypsästä vaatimisen hengestä, -
jossa seuraamme Häntä vain, kun kaikki on hyvin olosuhteissamme?
Tai että arvioimme hengellisyyttämme pankkitilimme koon -
tai yhteiskunnallisen asemamme mukaan tai sen mukaan, -
miten hyvä olo meillä on itsestämme tai osastamme elämässä.
Onko niin, että joskus Jumala voi tehdä tämän vain yhdellä tavalla?
Sallimalla meidän kokea kipua, -
joskus vaikeissa ja tuskallisissa olosuhteissa, -
muovatakseen meissä Kristusta, sillä Hän on näyttänyt meille tien.
En sano, että meidän tulisi etsiä kärsimystä.
Mutta meillä pitää olla viisautta kysyä:
"Jumala, mitä tahdot sanoa tällä kärsimyksellä?
Luotan Sinuun. Kärsivällisyys tuottakoon täydellisen teon."
Uskon Henki tarkoittaa, että Pyhä Henki opettaa, miten käyttää Sanaa -
Jumalan viisaudessa. Ei täyttääksemme omat halumme -
ja saadaksemme välitöntä tyydytystä.
Mutta kun teemme Jeesuksen tavoin, teemme kaksi asiaa: -
Teemme tyhjäksi paholaisen suunnitelman.
Se on tapamme tuhota paholainen. Teemme tyhjiksi sen suunnitelmat, -
kun vastustamme kiusausta saada kaikki heti -
ja luotamme Jumalaan, -
koska tapahtumat ja olosuhteet eivät mittaa Jumalan rakkauden määrää.
Risti on rakkauden mittari. Siitä tunnemme rakkauden, -
että Hän rakasti meitä ja lähetti Jeesuksen syntiemme sovitukseksi.
Katson ristiin, kun haluan ilmestyksen rakkaudesta. En katso pankkitiliäni.
En katso siunauksia.
Kun saan siunauksia, en riipu niissä kiinni -
kuin kyse olisi kuolemasta ja elämästä.
Jumalalla on varattuna meille tulevaisuudessa siunausten meri.
Parhaatkin nyt saamamme asiat ovat vain pisara tuossa meressä.
Pärjäämme tosi hyvin ilmankin verrattuna tulevaan kirkkauteen.
Jos se, etten saa noita siunausten pisaroita, -
työstää minussa suurempaa kirkkautta ja Kristuksen kaltaisuutta, -
olkoon niin, sillä kyse on Sinusta, -
sinun suunnitelmastasi ja ohjelmastasi. Aamen.
Teemme tyhjäksi paholaisen suunnitelman.
Toiseksi edistämme Jumalan tarkoitusta.
Siksi olemme täällä.
Mitä enemmän antaudumme tälle, sitä enemmän Kristus tulee ilmi meissä -
ja sitä aidompia olemme ei-uskovista.
Kaikki uskonnot ja filosofiat voivat rehennellä ihmisen onnellisuudella.
"Katso, miten onnellinen, rikas ja menestyvä olen."
Maailman termein sen saavuttaa joskus nopeammin, -
jos käyttää maailmallisia keinoja, -
taivuttaa sääntöjä, petkuttaa, tallaa muita alleen, -
nitistää vastustajan, kuvaannollisesti, vaikka joskus niin käy kirjaimellisesti.
Ei. Ellei Jumala anna sitä, en halua sitä.
Ellei Jumala anna sitä, en halua sitä. Odotan Jumalaa.
Jeesus: "En aamiaista kanssasi, paholainen, vaan Isäni kanssa."
Seuraavassa jakeessa kiusausten jälkeen Raamattu sanoo: -
"enkeleitä tuli hänen tykönsä, ja he tekivät hänelle palvelusta."
Hänen heikkoudessaan, itsensä kieltä- misessä, Isän tahdon valitsemisessa.
Kirjoitusten, viisauden ja Hengen käyttämisessä.
Isä oli siunattu ja mielissään.
Sillä tavalla me heijastamme Jumalan luontoa -
aivan ainutlaatuisella tavalla elämässä ja hengellisessä elämässä.
Kun maailma näkee sen, se sanoo: -
"Haluan sitä, mitä sinulla on."
Suomennos: Marianne Tenetz